ओशीन ने अपनी बात शुरू करते हुए कहा “आज से हमारी छुट्टियां शुरू हो रही हैं ” ” हम सभी अपने अपने तरीके से इन छुट्टियों को गुजारने वाले हैं लेकिन इनकी शुरुआत क्यों ना हम एक साथ एक ही तरीके से करे. ” ” वॉव.” पारंगी जोर से चिल्लाई सब ख़ुशी से शोर कर रहे थे पूनम बोली “एक मिनिट शोर बंद करो , पहले ओशीन ये तो बता तेरा आईडिया क्या है ? ” ” मेरे घर के सामने मल्टीप्लैक्स है वंहा जंगल बुक फिल्म लगी हुई है कल हम सभी मिलकर उसे देखेंगे फिर मेरे घर पर लंच करेंगे और उसके बाद सामने बड़े बगीचे में एक साथ खेलने जायंगे ” ओशीन ने अपनी बात एक साँस में खत्म करते हुए कहा ” मैं तैयार हुँ ” सबसे पहले स्नेहा ने कहा, पूनम बोली “मुझे अपनी मम्मी से पूछना पड़ेगा ” राज़वी बोली ” मेरी बहन का भी मुझे सोचना पड़ेगा” ” इतनी जल्दी नहीं हो पाएगा ” पारंगी बोली , अब ओशीन आराम से बोली ” देखो सभी अपने घर जाकर अपनी मम्मी से बात करो ,हम सभी व्हाट्सएप्प पर बात कर लेंगे और हमें कल ही जाना होगा क्यूंकि कल उस फिल्म का लास्ट शो है और हमारी छुट्टियों का पहला दिन भी है ” “ओ. के.” सभी ने कुछ सोचा और कहा , सभी अपनी -अपनी वैन की और चल दिए.